Μαρία Θηρεσία της Γαλλίας

Αιχμαλωσία κατά την Γαλλική επανάσταση

Η δυσαρέσκεια του λαού απέναντι στην απολυταρχική μοναρχία και οι συνεχείς οικονομικές κρίσεις και η πείνα προκάλεσαν αναβρασμό που οδήγησε σε επανάσταση που είχε την ενθάρρυνση και υποστήριξη από τους Αμερικάνους επαναστάτες. Η μητέρα της, Μαρία Αντουανέτα, κατηγορήθηκε αναπόδεικτα για σεξουαλικές ανωμαλίες ακόμα και με τα παιδιά της, αφού ήταν μισητή στον λαό, τόσο λόγω του χαρακτήρα της όσο και λόγω της Αυστριακής καταγωγής της από την οικογένεια των Αψβούργων. Οι Βερσαλλίες κυριεύθηκαν και η βασιλική οικογένεια μεταφέρθηκε στο Παρίσι 
στο Ανάκτορο Κεραμεικού, όπου πλέον τόσο η Μαρία Θηρεσία όσο και η μητέρα της δεν μπορούσαν να εκδηλώσουν έντονα τα συναισθήματα τους.
Πολλοί κορυφαίοι άνθρωποι του μοναρχικού καθεστώτος προσπάθησαν να δραπετεύσουν, αφού μπήκε σε κίνδυνο η ζωή τους, ανάμεσα στους οποίους οι αδελφοί του πατέρα της, και ο πρωθυπουργός Μπρετίλ. Και ο πατέρας της κατάλαβε ότι η ζωή του ίδιου και της οικογένειας του βρισκόταν σε κίνδυνο αποφασίζοντας να δραπετεύσει στο ασφαλές φιλομοναρχικό φρούριο του Μοντμεντί. Αλλά αναγνωρίστηκε στην Βαρέν και επέστρεψαν στην αιχμαλωσία. 
Τεράστιο πλήγμα για την μικρή Μαρία Θηρεσία ήταν ο αποκεφαλισμός του αγαπημένου της πατέρα (1793), ενώ στην συνέχεια φυλακίστηκε μαζί με την μητέρα της και την θεία της, αδελφή του πατέρα της, Ελισάβετ. Την επόμενη χρονιά εκτελέστηκαν (1794) κατηγορούμενες για εσχάτη προδοσία η μητέρα και η θεία της.

Πρώτη εξορία μετά την αιχμαλωσία

Το τρομοκρατικό καθεστώς του Ροβεσπιέρου παρόλα αυτά της επέτρεψε να δραπετεύσει στην Αυστρία στην αυλή του ξαδέλφου της αυτοκράτορα Φραγκίσκου Β' όπου κατέφυγε. Στην συνέχεια 
μετακινήθηκε στο Μιτώ, σημερινή Γιέλγκαβα στη Λετονία, προκειμένου να συναντήσει τον θείο της, κόμη της Προβηγκίας, ο οποίος φιλοξενούνταν από τον τσάρο Παύλο Α' της Ρωσίας και ο οποίος είχε ανακηρυχθεί βασιλιάς ως Λουδοβίκος ΙΗ' της Γαλλίας (1795) μετά τον θάνατο του 10χρονου αδελφού της στην φυλακή στην Γαλλία. Χωρίς παιδιά σκόπευε να παντρευτεί τον μεγαλύτερο γιο του άλλου θείου της, κόμη του Αρτουά, δούκα του Ανγκουλέμ Λουδοβίκο-Αντώνιο, που ήταν ο κληρονομικός διάδοχος της οικογένειας στον Γαλλικό θρόνο. Ήταν ένας ντροπαλός νέος που δεν είχε ούτε την υποστήριξη του πατέρα του. Στην συνέχεια (1814) μέχρι την πτώση του Ναπολέoντα Α΄ ολόκληρη η βασιλική οικογένεια μεταφέρθηκε στο Εδιμβούργο.

Επιστροφή στην Γαλλία, και τελευταία χρόνια της στην εξορία

Επιστρέφοντας στην Γαλλία, ενοχλήθηκε έντονα από την δημοφιλία που είχε ο Ναπολέων Α΄ Βοναπάρτης στην χώρα και επισκέφθηκε πρώτα τον τάφο των γονέων της. Επιστρέφοντας ο Ναπολέων στην Γαλλία τον Μάρτιο του 1815, ενώ ο θείος της δραπέτευσε από το Παρίσι, αυτή με τα στρατεύματα στο Μπορντώ προσπάθησε να τον αναχαιτίσει. Η γενναιότητα της θα εξαναγκάσει τον ίδιο τον 
Ναπολέοντα να ομολογήσει ότι είναι "ο μοναδικός άντρας στην οικογένεια". 
Το 1820, ο κουνιάδος της Κάρολος Φερδινάνδος δολοφονήθηκε από τις δημοκρατικές δυνάμεις, πλήγμα από το οποίο ο πατέρας του, Κάρολος Ι', που τον υπεραγαπούσε δεν πρόκειται να συνέλθει ποτέ. Τον Σεπτέμβριο του 1824 πέθανε ο θείος της, Λουδοβίκος ΙΗ' της Γαλλίας, και τον διαδέχθηκε ο μικρός αδελφός του, Κάρολος Ι', ο οποίος ανατράπηκε λόγω των αυταρχικών μεθόδων που εφάρμοσε από την Ιουλιανή επανάσταση (1836). Το διάστημα αυτό η ίδια ήταν σύζυγος του ίδιου του διαδόχου του Γαλλικού θρόνου, ενώ έγινε βασίλισσα στα 20 λεπτά που μεσολάβησαν ανάμεσα στην παραίτηση του πεθερού της και του συζύγου της. 
Ακολούθησε τον πεθερό της στο Εδιμβούργο και στην συνέχεια στην Πράγα τον νοσήλευσε (1836) όταν πέθανε από χολέρα. Μετά τον θάνατο και του συζύγου της (1844) αποσύρθηκε στο κάστρο του Φρόσντορφ, έξω από την Βιέννη, όπου ασχολήθηκε με διάβασμα και περιπάτους. Πέθανε από πνευμονία στην 58η επέτειο αποκεφαλισμού της μητέρας της.